Hukumar NNPC tayi gamsasshen bayani game da labarin daukar ma'aikatan ta ▷ Legit.ng
6 months ago 809 views by Mustapha Saddiq
- Hukumar NNPC tayi gamsasshen bayani game da labarin daukar ma'aikatan ta
- Tace yan damfara ne ke anfani da sunan hukumar
- Ta kuma ce duk wanda ya yadda aka damfare shi to ya kuka da kansa
Mahukunta a rukunin kamfanonin albarkatun mai na kasa watau Nigerian National Petroleum Corporation (NNPC) sun fitar da sanarwa dauke da gamsasshen bayani game da labarin daukar ma'aikata da ake ta rade-raden tana yi.
KU KARANTA: Wani malami yayi kaca-kaca da masoyan Buhari
Shugaban sashen hulda da jama'a na hukumar, Mista Ndu Ughamadu a cikin wata sanarwa da ya fitar ya kuma rabawa manema labarai, ya bayyana cewa duk labarin kanzon kurege ne batun daukar aikin da ake ta yamadidi da shi musamman ma a zaurukan sada zumunta.
Legit.ng ta samu cewa Mista Ndu ya fito karara ya bayayyana cewa dukkan masu cewa ana daukar aiki a ma'aikatar 'yan damfara ne kuma dukkan wanda ya yadda da su ko ya fada tarkon su to lallai ya kuka da kansa.
Haka zalika sai kuma ya shawarci al'ummar kasar da su taimakawa jami'an tsaron da abun ya shafa idan har suka ci karo da irin 'yan damfarar domin hukunta su.
NRC recruitment Nigerian navy salary structure Top ten richest musician in Nigeria Diezani Alison-Madueke Niit Nigeria